O nach reolennoù ar berspektivenn evel war “Ar Wezenn velen”, o choari gant an tolzennoù livet-flamm pe lakaet a-gostez (Bretonezed er park), e tiazezas, kenkoulz ha Gauguin, ur mod nevez ha dibar da livañ, hag a zilezas goude an XIXvet kantved. Stummoù plaen, mentoniel, tresadennoù kelchiennet gant liv du, poentoù techout e-maez ar stern, kouchadur strizh, dremmwel uhel, livioù flamm, ha taolioù-liv lakaet a-vannoù bras evit echuiñ : setu aze perzhioù dibar liverezh Bernard e-pad ar prantad ma chomas da livañ e Breizh.